Napoli ftiehmu b’mod verbali biex id-difensur ta’ Lille Gabriel Magalhaes jingħaqad magħhom matul l-istaġun li ġej. Il-Partenopei għelbu l-isfida ta’ Everton, Arsenal, Chelsea u Leicester City biex waslu għalih. Minkejja li Gabriel kellu testijiet mediċi ma’ Everton ftit tal-ġimgħat ilu, ma kien hemm l-ebda żvilupp ieħor bil-kuntratt li kellu jiffirma li qatt ma ġie ddepożitat. B’hekk Napoli ħatfu din l-opportunitá biex jiksbu s-servizzi ta’ dan il-player Brażiljan ta’ 22 sena. Naturalment, issa għad jonqos il-firma tal-player u għalhekk minkejja dan l-ottimiżmu kollu mid-diriġenti Naplitani, ma kien hemm l-ebda dikjarazzjoni oħra uffiċjali. Il-president ta’ Napoli Aurelio de Laurentis mistenni jħallas is-somma ta’ €30 miljun flimkien ma’ €5 miljuni f’bonuses.